Cherusalem ye considerata ciudat sagrada por as tres grans relichions monoteístas: o cristianismo, o chudaísmo y o Islam. Ta o cristianismo ye a on que pedricó Chesús y a on que estió crucificato; ta o chudaísmo ye a on que o Rei David establió a capital d'o Reino d'Israel, o puesto d'asentamiento de l'Arca de l'Alianza y a on que o suyo fillo Salomón d'Israel construyó o Templo, ta on han de dirichir as pregarias; o Islam replega d'istas relichions o caracter sagrau d'a ciudat, a on que miraban os primers musulmans en rezar, antes de pasar a fer-lo cara A Meca.